Skjold_navn_lille_4f

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 15/2220

Dokumentnr.: 167709/15

Afdeling: Plan og Byg

Sagsbehandler:

Anne-Line Møller Sutcliffe

Dir. tlf.: 55 36 24 23

30-11-2015

# Stege facaderådsmøde referat 26. nov. 2015

Tilstede: Carsten Nøhr Larsen, Klaus Pedersen, Axel Knuhtsen

Afbud: Bente Bille, Jesper Øager

Dagsorden:

1. Store Torv 1 - Ansøgning om faste baldakiner på Cafe Frederik
2. Langgade 44 – Orientering om nyt skilt ved Langelinje
3. Storegade 50 – Dialog om bevaring af bindingsværkshus
4. Havnestræde 14 – Orientering om solceller på tag
5. Orientering om Helhedsplan for Stege

Referat:

**Store Torv 1 - Ansøgning om faste baldakiner på Cafe Frederik**

Ejer af Cafe Frederik søger om at opsætte faste baldakiner, da de eksisterende markiser er en væsentlig udgift at udskifte hvert 2.-3. år. Endvidere ønsker ejer at forlænge sin udeservering og håber at det blandt andet kan gøres ved en fastere og mere permanent løsning på overdækning på cafeens øst- og vestfacade. Bente Bille ønskede ikke at deltage i mødet da hun er inhabil i sagen, som tidligere ejer af Cafe Frederik.

**Beslutning:** *De fremmødte medlemmer og skriftlige kommentarer fra Jesper Øager anbefaler at lokalplan nr. 61 § 7.8 Der må ikke opsættes faste baldakiner, fastholdes.*

*Facaderådet vurderer at faste baldakiner vil virke som en tilbygning og at det ikke harmonerer med bygningens byggestil og enkelhed.*

**Langgade 44 – Orientering om nyt skilt ved Langelinje**

Ejer har modtaget tilladelse til opsætning af skilt ved Langelinje. Skiltet udføres i galvaniseret jern, men en ramme øverst til montering af selve skiltet. Højde og bredde, skrift og logo skal overholde bestemmelser i lokalplan C 15.17.01.

**Storegade 50 – Dialog om bevaring af bindingsværkshus**

Planafdelingen og Fonden Møn Bygningsfornyelse har haft en dialog med ejere af Storegade 50, 4780 Stege om mulighederne for at bevare bindingsværkshuset, der ligger ud til Skt. Knudsstræde og hører til Storegade 50. Ejerne er foreløbig positivt stemt på at give bevaring af bygningen en chance, hvis der kan findes en løsning, ejerne kan sige god for.

**Havnestræde 14, 4780 Stege – Solceller på udhustag**

Stege facaderåd drøftede hvorvidt der var ansøgt om opsætning af solceller på taget af Havnestræde 14, der nu hører under Dybbrostræde 1. Der er ikke en lokalplan for ejendommen, der er således ikke anden regulering end kommuneplanrammen og byggeloven. Solcellepaneler kræver en byggetilladelse, hvis den bygning hvor solcellerne er opsat er en erhvervsbygning og bruges som sådan. Hvis bygningen benyttes som udhus til en beboelse, kræver det ikke en byggetilladelse. Ejer oplyser at bygningen benyttes som udhus.

**Orientering om Helhedsplan for Stege**

Facaderådet fik udleveret den seneste version af Helhedsplan for Stege og der er frist for rettelser, tilføjelser og andre bemærkninger den 8. dec. 2015